

**राजकीय डिग्री कॉलेज सलूणी ने इंडो यूरोपियन चैंबर ऑफ स्मॉल एंड मीडियम एंटरप्राइजेज के साथ किया पहला एमओयू**

दिनांक: 14–09–2024

स्थान: सलूणी

राजकीय महाविद्यालय सलूणी में इंडो यूरोपियन चैंबर ऑफ स्मॉल एंड मीडियम एंटरप्राइजेज द्वारा संचालित कामधेनु चेयर की स्थापना के लिए समझौता ज्ञापन पर हस्ताक्षर किए। आईईसीएसएमई कामधेनु चेयर का उद्देश्य युवाओं के मन में उद्यमशीलता का पोषण करना है ताकि आकांक्षी जिला चंबा को भारत का प्रेरणादायक जिला बनाया जा सके।

प्राचार्य डॉ. महिंदर कुमार सलारिया ने कामधेनु चेयर के महत्व के बारे में बताया। इस एमओयू का उद्देश्य विकास खंड सलूणी की सभी ग्राम पंचायतों में ग्रामीण उद्यमिता का सृजन करना और हमारे छात्रों को तैयार करना है। इसके लिए महाविद्यालय में अध्ययनरत सभी छात्रों को प्राथमिक अनुसंधान पर आधारित रिसर्च असाइनमेंट दी जाएगी जिसका मुख्य उद्देश्य पूरे ब्लॉक में उपलब्ध संसाधनों की मैपिंग की जायेगी एंड इकट्ठे किए गए डाटा को वैज्ञानिक ढंग से प्रोसेस करके प्रशासन को दिया जाएगा जिस पर अंत में कार्य योजना तैयार की जायेगी। अंत में इस योजना को कार्यान्वित किया जायेगा।

इंडो यूरोपियन चैंबर ऑफ स्मॉल एंड मीडियम एंटरप्राइजेज (आईईसीएसएमई) के सचिव श्री मनोज सिंह ने कामधेनु चेयर की मूल अवधारणा के बारे में बताया। कार्यक्रम में ग्रामीण हिमाचल प्रदेश के लिए स्वरोजगार सीईओ/VIIP (ग्राम समावेशी निवेश योजनाकार) तैयार करने के लिए पंचायती राज और ग्रामीण विकास के 29 विषयों के तहत ग्राम नियोजन, कार्यान्वयन, विपणन और प्रबंधन, अविपणित (चंबा) हिमाचल प्रदेश का विपणन शामिल है। यह कार्यक्रम अनुभवात्मक प्रकृति का होगा जिसमें बहुत सारे फील्ड वर्क और केस स्टडी शामिल होंगे जो व्यावहारिक प्रशिक्षण प्रदान करेंगे। इससे छात्रों को ऐसे पेशेवर के रूप में तैयार किया जाएगा जो उद्योग के लिए तैयार होंगे।

**छायाचित्र व मीडिया कवरेज**













